Wara li qara stqarrija soda u twila, Dr. Muscat beda jwieġeb għall-mistoqsijiet tal-bord tal-inkjesta fejn stqarr li l-middleman fil-qtil ta' Daphne Caruana Galizia, Melvin Theuma huwa l-unika persuna li ltaqa' miegħu darba. Fil-Milied tal-2018 bħal kull sena huwa kien jilqa' l-awguri tan-nies. Is-servizzi sigrieti qalulu li kienu intraċċaw telefonata ta' Theuma u kien fost in-nies li qed jiġu segwiti u qalu li hu kien qal li ser jibbukja biex jidħol u jieħu ritratt miegħu meta jkun hemm l-awguri. Talabhom jgħidulu min hu u qal li kien hemm nies tas-servizzi sigrieti stazzjonati hemm fil-kamra. Qal li daħal is-sur Theuma mal-familja tiegħu jieħu ritratt u warajh daħlet sinjorina. Din qaltlu "X'se nagħmlu fuq ta' Vince Muscat?" Qalilha li hu ma jitkellimx fuq dawn l-affarijiet. Waqaf mill-awguri u informa lis-servizzi sigrieti dwar dan kollu. Qal li llum għandu dubji kbar kemm dan kollu kienx 'frameup' li ma rnexxiex għal xi raġuni jew oħra. Dr. Muscat tkellem ukoll dwar festin li għalih kien hemm Yorgen Fenech. Stqarr li f'dak il-perjodu huwa u l-familja tiegħu kienet mistiedna ma' grupp ta' nies għand xulxin għall-festin tal-Milied u ma dawn kien hemm Yorgen Fenech. Stqarr li hu kien talab parir tas-servizzi sigrieti u qalulu jibqa' jimxi b'mod normali. Stqarr li jekk jimxi mod ieħor u ma jistidnux seta' jimmina l-investigazzjonijiet. Qal li hu qatt ma ltaqa' kastilja f'laqgħa privata ma' Yorgen Fenech. Meta mistoqsi dwar intimità man-negozju stqarr li kull Gvern fid-dinja u anke dak f'Malta jrid ikun qrib in-negozju. Qal li l-ekonomija titmexxa minn mhux iktar minn għaxra min-nies. Stqarr li ekonomija reali hija kruċjali u t-titjib fil-ħajja tan-nies kienet kruċjali. Stqarr li l-intimità bejn in-negozji u l-Gvern ilha hemmhekk. Għamel referenza għall-awtobijografija tal-President Emeritus Dr. Fenech Adami. U dan tkellem dwar meta waqa' l-Gvern ta' Alfred Sant. Stqarr li lil John Dalli kien qallu li kien irranġa diġà biex ajruplan ta' Tumas Grupp imur għalih il-Libja sabiex ikun preżenti fil-parlament u jwaqqa' l-Gvern. Stqarr li kull negozjant li ried jiltaqa' miegħu kien jiltaqa' miegħu u permezz ta' hekk salva eluf ta' impjiegi. Dan bl-istess mod ma' trade unions. Stqarr li dwar 17 Black hu lic-Chief of Staff tiegħu kien qallu sabiex jgħid kollox lill-awtoritajiet u b'tama li toħroġ il-verita. Stqarr li din ma kinitx tidher tajba. Stqarr li Schembri kien qallu li l-istrutturi kienu mibnija fuq in-negozju. L-ironija hija li l-mument li ħareġ isem ta' min hi '17 Black' il-pressjoni naqset u saħansitra l-Oppożizzjoni lanqas kienet semmiet isem. Intant dwar blogs minn Glenn Bedingfield u Neville Gafa, l-eks Prim Ministru Joseph Muscat stqarr li Daphne Caruana Galizia kienet segwita ħafna fil-pajjiż u l-analiżi ta' dawn il-kitbiet hija nieqsa minn dan kollu. Qal kienet tvarja bejn ġurnaliżmu 'world class' u bejn affarijiet irrelevanti 'gutter gossip'. Stqarr li pprova jirriċerka kemm il-darba issemmew hu u l-familja tiegħu u qal li ma rnexxilux tant kemm semmietu. Stqarr li qatt ma kien irrefera għaliha b'isimha ħlief fil-konferenza stampa wara l-qtil tagħha. Stqarr li lilu minn dejjem kienet tħobb u tikteb fuqu anke minn qabel laħaq Kap tal-Oppożizzjoni. Qal kif dak kollu li kien jgħid hu, imkien ma rreaġixxa għalih. Stqarr li anke għaliex il-kunjata tiegħu kienet f'home kitbet eżatt wara mewtha. Madankollu, huwa dejjem emmen li meta tkun fil-ħajja pubblika trid tidra taqla' ġo fik b'reżiljenza kbira. Ma min kien jitkellem dejjem kien jgħidlu tirreaġixxix. Stqarr li madankollu Glenn Bedingfield huwa wkoll annimal politiku u stqarr li meta kien jgħidlu ma jiktibx kien jgħidlu li huwa għandu d-dritt tal-libertà tal-espressjoni wkoll. Stqarr li hawnhekk kellu punt ukoll u li għalhekk wieħed ma jistax joqgħod jipponta subajh. Stqarr li fejn kellu xi influwenza dejjem waqqaf stejjer li jattakkaw b'mod personali, kemm fejn hemm rekordings u filmati ta' membri parlamentari, u stejjer li jattakkaw qraba ta' membri parlamentari. Stqarr li jemmen li dak li għamel hu bl-ebda mod ma kien jinstiga l-mibegħdai fuq Daphne Caruana Galizia. Dwar l-istorja tal-'Panama Papers', stqarr li llum nafu aktar u l-istejjer dejjem żviluppaw biċċa biċċa. Stqarr li kull min għandu xi tip ta' struttura finanzjarja barra l-pajjiż ma tistax mill-ewwel tgħid li hu kriminal. Stqarr li kieku l-ekonomija tagħna tikkrolla. Stqarr li hemm negozjanti u membri tal-ġudikatura li jissemmew fi 'Swiss Leaks' u 'Panama Papers' u għalhekk mhux kulħadd għandu intenzjoni ħażina. Stqarr li f'dikjarazzjoni tal-assi tal-Ministru Konrad Mizzi kien jidher li kellu struttura barra l-pajjiż. Stqarr li wara r-rapport Keith Schembri kien qallu li ingħata l-parir biex jagħmel din l-istruttura wara li ma kienx ser jibqa jagħmel użu mis-servizz tal-Bank of Valletta. Stqarr li Konrad Mizzi wkoll qallu li kellu bżonn jagħmel struttura ta' dan it-tip. Stqarr li madankollu minn hemm bdiet kampanja massiva u bdew jitwaħħlu billboards bir-rettorika li hu huwa t-tielet persuna. Stqarr li madankollu hu jaf li qatt ma kellu kontijiet barra. Stqarr li l-gidba Egrant jemmen li ġiet misqijja lil Caruana Galizia. Dr. Muscat stqarr li hu qatt ma kellu flus barra l-pajjiż u lanqas kontijiet. Qal li hu qatt ma ħa passi fuq dawn il-kummenti għaliex jemmen fil-libertà tal-espressjoni. Stqarr li kellu l-parir ifittex b'libell lil min qallu l-'king tal-korruzzjoni' iżda hu xorta m'għamilx dan. Innota li wara bdiet iddur l-istorja li Egrant mhux tiegħu iżda ta' martu. Stqarr li din intqalet minn membru parlamentari tal-Oppożizzjoni f'kumpanija ta' nies oħra. Joseph Muscat qal li mar jistaqsi lil martu u ma setgħux jemmnu dak li beda jintqal. Qal li għalhekk għamel inkjesta li fiha intefqu żewġ miljun ewro minn fondi pubbliċi u rabat il-karriera tiegħu mal-eżitu tagħha. Stqarr li hu dejjem mexa bl-istess kejl ma' kulħadd. Stqarr li f'kull każ huwa aġixxa wara li kien hemm investigazzjoni. Qal kif ġiet investigata wkoll allegazzjoni li c-Chief of Staff tiegħu ħa flus ta' kickbacks mill-programm ta' ċittadinanza b'investiment. Saħaq li għal din l-inkjesta m'hemmx pressjoni biex tkun ippubblikata. Stqarr li jixtieq ikun jaf il-konklużjoni ta' din l-inkjesta u jkun jaf jekk iċ-chief of staff tiegħu kienx involut fil-korruzzjoni. Dr. Muscat spjega kif ra argument li qed jinbena mill-mezzi tax-xandir u stqarr kif dawn qishom qed jgħidu li l-Gvern ma kienx jaf li ser iseħħ il-qtil ta' Daphne Caruana Galizia, iżda l-fatt li ma tteħidx pass iktar drastiku milli ttieħed seta' b'xi mod wassal għall-qtil. Huwa fakkar li l-Prim Ministru ma jiddeċidix min jittressaq quddiem il-Qrati. Qal li jekk għal mument nassumu li Daphne Caruana Galizia inqatlet wara l-Panama Papers u l-Electrogas, hawnhekk qed nassumu mill-ewwel li l-persuna arrestata hija diġà ħatja. Qal li mhux jgħid li dan mhux minnu imma li l-mottiv tal-qtil għadu mhux stabbilit. Fakkar kif il-budget tal-pulizija żdied b'terz kemm dam Prim Ministru hu. Stqarr li hu żgur li ma kien jagħti arja lil ħadd. Stqarr li sakemm kellu poter hu qatt ma ħalla lin-nies jagħmlu li jridu. Stqarr li kien hemm kliem dwar 'Kitchen cabinet' u gvern fi gvern. Stqarr li huwa ma kienx fl-awla sabiex ikun jaf il-kuntest li fiha intqalet. Stqarr li bħala fatt bħala Prim Ministru hu sejjaħ medja ta' erba' laqgħat tal-kabinett fix-xahar. Lawrence Gonzi kellu medja ta' 3.4 u Fenech Adami ta' 3 fix-xahar. Stqarr li l-attitudni tiegħu dwar il-laqgħat tal-kabinett kien li jitkellem l-aħħar wieħed. Stqarr li l-ebda Ministru qatt ma kien qallu li kien hemm xi tip ta' kitchen cabinet. Ara wkoll: "Il-bord tal-inkjesta pubblika fuq il-qtil ta' DCG investiga biss terz tal-istat" – Joseph Muscat